Tarybos reglamentas (EB) Nr. 57/2004
2003 m. spalio 27 d.
iš dalies keičiantis Komisijos sprendimą 2002/602/EAPB dėl tam tikrų apribojimų, taikomų tam tikriems iš Rusijos Federacijos importuojamiems plieno produktams, administravimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) Partnerystės ir bendradarbiavimo susitarimas, įsteigiantis partnerystę tarp Europos Bendrijų bei jų valstybių narių ir Rusijos Federacijos [1], įsigaliojo 1997 m. gruodžio 1 d,
(2) Partnerystės ir bendradarbiavimo susitarimas numato, kad prekybą Europos anglies ir plieno bendrijos (toliau - "EAPB") gaminiais reglamentuoja III antraštinė dalis, išskyrus jos 15 straipsnį, ir susitarimo nuostatos.
(3) 2002 m. liepos 9 d. EAPB ir Rusijos Federacijos Vyriausybė sudarė tokį susitarimą dėl prekybos tam tikrais plieno gaminiais [2], EAPB vardu patvirtintą Komisijos sprendimu 2002/603/EAPB [3].
(4) EAPB sutartis nustojo galioti 2002 m. liepos 23 d. Remdamosi Susitarimo dėl prekybos tam tikrais plieno gaminiais 10 straipsnio 2 dalimi, šalys susitarė, kad ją reikia pratęsti ir kad jai pasibaigus, reikia išlaikyti visas teises ir pareigas.
(5) Remdamasi susitarimo 3 straipsnio 3 dalimi, Rusijos Federacijos Vyriausybė paprašė perkelti tam tikrus 2002 m. nepanaudotus kiekybinių apribojimų kiekius; leistinas kiekvienos gaminių grupės perkėlimas yra toks: SA1-2186980 kg, SA1a - 10802830 kg, SA2-4200000 kg, SA3-2505046 kg, SA4-0, SB1-272850 kg, SB2-4200000 ir SB3-11550000.
(6) Remdamasi susitarimo 3 straipsnio 4 dalimi, Rusijos Federacijos Vyriausybė paprašė perkelti 4000 tonų iš SB2 gaminių grupės ir 6000 tonų iš SB3 gaminių grupės į SA1a gaminių grupę.
(7) Šalys pradėjo konsultacijas, kaip numatyta minėto susitarimo suderintame protokolo Nr. 2 tekste, ir padarė išvadą, kad reikia praplėsti susitarime numatytas gaminių ribas ir įtraukti SA5 ir SA gaminių grupes, o tokio išplėtimo objektas turi būti naujas susitarimas, iš dalies pakeičiantis ankstesnį susitarimą.
(8) Bendrija patvirtino naujo susitarimo, kuris įsigaliojo jo pasirašymo dieną [4], sudarymą.
(9) Būtina atitinkamai iš dalies pakeisti Komisijos sprendimą 2002/602/EAPB dėl tam tikrų apribojimų, taikomų tam tikriems iš Rusijos Federacijos importuojamiems plieno produktams, administravimo [5] siekiant atsižvelgti į perkėlimo prašymą ir į naują susitarimą,
PRIĖMĖ ŠĮ REGLAMENTĄ:
1 straipsnis
Sprendimas 2002/602/EAPB iš dalies keičiamas taip:
1. I priedas pakeičiamas šio reglamento I priedo tekstu.
2. IV priedas pakeičiamas šio reglamento II priedo tekstu.
2 straipsnis
Prekių, kurios priklauso gaminių grupėms SA5 ir SA6, importui į Bendriją nereikia importo leidimo, kaip minima Komisijos sprendime 2002/602/EAPB, visų pirma jo 2 straipsnyje, jeigu jas lydi priežiūros dokumentas [6], išduotas iki šio reglamento įsigaliojimo datos.
3 straipsnis
SA ir SA gaminių grupėse išvardyti Rusijos Federacijos kilmės gaminiai, kaip apibrėžta I priede, importuoti į Bendriją nuo 2003 m. sausio 1 d., skaičiuojami iš atitinkamų kiekybinių apribojimų, nustatytų II priede 2003 m.
4 straipsnis
Šis reglamentas įsigalioja dešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2003 m. spalio 27 d.